CELEX: 22007D0462
Language: el
Date: 2007-05-25 00:00:00
Title: 2007/462/ΕΚ: Απόφαση αριθ. 3/2007 του Συμβουλίου των Υπουργών ΑΚΕ-ΕΚ, της 25ης Μαΐου 2007 , για την τροποποίηση της απόφασης αριθ. 3/2001 για τη χορήγηση πόρων στη Σομαλία από το 8o και το 9o Ευρωπαϊκό Ταμείο Ανάπτυξης

5.7.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 175/36
            
         
      ΑΠΌΦΑΣΗ αριθ. 3/2007 ΤΟΥ ΣΥΜΒΟΥΛΊΟΥ ΤΩΝ ΥΠΟΥΡΓΏΝ ΑΚΕ-ΕΚ
   της 25ης Μαΐου 2007
   για την τροποποίηση της απόφασης αριθ. 3/2001 για τη χορήγηση πόρων στη Σομαλία από το 8o και το 9o Ευρωπαϊκό Ταμείο Ανάπτυξης
   (2007/462/ΕΚ)
   ΤΟ ΣΥΜΒΟΥΛΙΟ ΤΩΝ ΥΠΟΥΡΓΩΝ ΑΚΕ-ΕΚ,
   Έχοντας υπόψη τη συμφωνία εταιρικής σχέσης ΑΚΕ-ΕΚ μεταξύ των μελών της ομάδας των κρατών της Αφρικής, της Καραϊβικής και του Ειρηνικού, αφενός, και της Ευρωπαϊκής Κοινότητας και των κρατών μελών αυτής, αφετέρου, που υπεγράφη στο Κοτονού στις 23 Ιουνίου 2000 (1), όπως αναθεωρήθηκε από τη συμφωνία (2) για την τροποποίηση της εν λόγω συμφωνίας εταιρικής σχέσης ΑΚΕ-ΕΚ, η οποία υπεγράφη στο Λουξεμβούργο στις 25 Ιουνίου 2005, και ιδίως το άρθρο 93 παράγραφος 6,
   Εκτιμώντας τα ακόλουθα:
   
               (1)
            
            
               Το άρθρο 93 παράγραφος 6 της συμφωνίας εταιρικής σχέσης ΑΚΕ-ΕΚ επιτρέπει στο Συμβούλιο Υπουργών ΑΚΕ-ΕΚ να χορηγήσει ειδική στήριξη στα κράτη ΑΚΕ που είναι μέρη προηγούμενων συμβάσεων ΑΚΕ-ΕΚ, τα οποία, ελλείψει κανονικά συσταθέντων κρατικών θεσμικών οργάνων, δεν μπόρεσαν να υπογράψουν ή να επικυρώσουν τη συμφωνία εταιρικής σχέσης ΑΚΕ-ΕΚ. Η ενίσχυση αυτή μπορεί να αφορά τη δημιουργία θεσμών καθώς και δραστηριότητες οικονομικής και κοινωνικής ανάπτυξης, λαμβανομένων ιδίως υπόψη των αναγκών των πλέον ευάλωτων τμημάτων του πληθυσμού. Η διάταξη αυτή ισχύει για τη Σομαλία.
            
         
               (2)
            
            
               Με την απόφαση αριθ. 3/2001 της 20ής Δεκεμβρίου 2001 (3), το Συμβούλιο Υπουργών ΑΚΕ-ΕΚ χορήγησε ποσό 149 εκατ. EUR στη Σομαλία από το 9ο Ευρωπαϊκό Ταμείο Ανάπτυξης (ΕΤΑ) για οικονομική και τεχνική συνεργασία. Τα καθήκοντα του εθνικού διατάκτη για τον προγραμματισμό και την εφαρμογή της εν λόγω χορήγησης ανατέθηκαν στον κύριο διατάκτη του ΕΤΑ.
            
         
               (3)
            
            
               Το άρθρο 3 παράγραφος 5 του παραρτήματος IV της συμφωνίας εταιρικής σχέσης ΑΚΕ-ΕΚ δίνει στην Κοινότητα τη δυνατότητα να αυξήσει τη χορήγηση των πόρων σε μια χώρα ώστε να ληφθούν υπόψη ειδικές ανάγκες ή εξαιρετικές επιδόσεις.
            
         
               (4)
            
            
               Το άρθρο 5 παράγραφος 2 του εν λόγω παραρτήματος IV προβλέπει τη δυνατότητα διενέργειας επανεξέτασης σε περίπτωση εξαιρετικών περιστάσεων που καθορίζονται στις διατάξεις που αφορούν την ανθρωπιστική βοήθεια και τη βοήθεια έκτακτης ανάγκης. Με γνώμονα τα συμπεράσματα της επανεξέτασης ad hoc του προγράμματος συνεργασίας με τη Σομαλία, απαιτούνται πρόσθετοι πόροι από το 9ο ΕΤΑ για να εξασφαλισθεί η συνέχιση της παρεχόμενης στήριξης προς τον πληθυσμό της Σομαλίας μέχρι την έναρξη ισχύος του 10ου ΕΤΑ,
            
         ΑΠΟΦΑΣΙΖΕΙ:
   Άρθρο 1
   Στην απόφαση αριθ. 3/2001 του Συμβουλίου Υπουργών ΑΚΕ-ΕΚ, παρεμβάλλεται το ακόλουθο άρθρο:
   
      «Άρθρο 3α
      Βάσει των συμπερασμάτων της επανεξέτασης ad hoc, ένα πρόσθετο ποσό 36 144 798 EUR από το 9ο ΕΤΑ χορηγείται στη Σομαλία για οικονομική και τεχνική συνεργασία, από το κονδύλιο μακροπρόθεσμης ανάπτυξης που προβλέπεται στην παράγραφο 3 στοιχείο α) του χρηματοδοτικού πρωτοκόλλου που περιλαμβάνεται στο παράρτημα Ι της συμφωνίας εταιρικής σχέσης ΑΚΕ-ΕΚ.».
   
   Άρθρο 2
   Η παρούσα απόφαση αρχίζει να ισχύει την ημέρα της έκδοσής της.
   
      Βρυξέλλες, 25 Μαΐου 2007.
      
         
            Για το Συμβούλιο Υπουργών ΑΚΕ-ΕΚ
         
         
            Ο Πρόεδρος
         
         Mohlabi K. TSEKOA
         
      
   
   
      (1)  ΕΕ L 317 της 15.12.2000, σ. 3.
   
      (2)  ΕΕ L 209 της 11.8.2005, σ. 27. Συμφωνία η οποία εφαρμόζεται προσωρινά σύμφωνα με την απόφαση αριθ. 5/2005 (ΕΕ L 287 της 28.10.2005, σ. 1).
   
      (3)  ΕΕ L 56 της 27.2.2002, σ. 23.